1978. na filmu

**[[1978]]. godina bila je značajna za filmsku umjetnost** te je uključivala neke klasike, kao što su *[[The Deer Hunter|Lovac na jelene]]*, *[[Povratak veterana]]*, *[[Interiors|Interijeri]]*, *[[Superman (film)|Superman]]*, *[[Halloween (1978 film)|Noć vještica]]*, *[[Days of Heaven|Dani raja]]*, *[[Big Wednesday|Dan velikih valova]]*, *[[The Rutles: All You Need Is Cash]]*, *[[Panna a netvor|Ljepotica i zvijer]]*, *[[Höstsonaten|Jesena sonata]]*, *[[Watership Down (film)|Watership Down]]*, *[[Midnight Express (film)|Ponoćni ekspres]]*, *[[Grease (film)|Briljantin]]*, *[[Préparez vos mouchoirs|Pripremite maramice]]*, *[[The Driver|Vozač]]*, *[[Messer im Kopf|Nož u glavi]]*, *[[Hitler, ein Film aus Deutschland|Hitler: Film iz Njemačke]]*, *[[The Chant of Jimmie Blacksmith (film)|The Chant of Jimmie Blacksmith]]*, *[[Magyarok (film)|Mađari]]* i *[[L’albero degli zoccoli|Stablo za klompe]]*.

Na području Jugoslavije, značajniji filmovi bili su *[[Okupacija u 26 slika]]*, *[[Tigar (film)|Tigar]]* i *[[Boško buha (film)|Boško buha]]*.

## Događaji
* 1. mart - U švicarskom gradu Vevey dva nezaposlena imigranta kradu lijes sa truplom poznatog glumca Charlieja Chaplina koji je bio umro krajem prošle godine, a kako bi ishodili otkupninu od Chaplinove porodice; otmičari će biti uhapšeni u maju, a lijes vraćen porodici, koja ga daje zakopati u novoj betonskoj grobnici. 
* 17. maj - Na Kanskom festivalu premijerno prikazana *[[L’albero degli zoccoli|Stablo za klompe]]*, italijanska drama u režiji Ermanna Olmija koja prikazuje život lombardijskih seljaka krajem 19. vijeka; ostvarenje koje svojom temom i stilom evocira klasična ostvarenja neorealističkog filma osvaja Zlatnu palmu i postaje poznato kao jedno od najhvaljenijih filmova svog vremena.
* 30. jun -Premijera filma *[[Okupacija u 26 slika]]*, filma u režiji Lordana Zafranovića koji prikazuje zbivanja u Dubrovniku na početku Drugog svjetskog rata; zbog brojnih grotesknih scena, golotinje, ali još više zbog hiperrealističnog prikaza nasilja i ustaških zločina izaziva brojne rasprave u tadašnjoj javnosti, odnosno kontroverze koje će ga pratiti do današnjeg dana.
* 2. august - Premijerno prikazani *[[Interiors|Interijeri]]*, prvi dramski film u karijeri Woodyja Allena kojim se, usprkos podijeljenih kritika, konačno etablira kao "ozbiljan" filmski umjetnik.
* 19. august - U kino-dvorani Cinema Rex u iranskom gradu Abadanu je namjerno podmetnut požar prilikom prikazivanja socijalno angažiranog filma *[[Gavaznha|Jeleni]]*, prilikom čega je smrtno stradalo 420 ljudi; tadašnji režim šaha Mohameda Reze Pahlavija za tragediju krivi islamiste, ali opozicija i javnost postaju uvjereni da je riječ o operaciji pod lažnom zastavom iza koje stoji zloglasna tajna policija SAVAK; ti će događaji značajno doprinijeti padu šahovog režima nakon koga je nekoliko SAVAK-ovih oficira pogubljeno zbog sudjelovanja u zločinu.
* august - U Salt Lake Cityju održan Utah Film Festival, manifestacija koju je osnovao glumac Robert Redford, a koja će kasnije postati poznata kao Sundance Film Festival, najprestižniji od svih festivala, odnosno institucija nezavisnog filma u SAD.
* 25. oktobar - Premijerno prikazana *[[Halloween (1978 film)|Noć vještica]]*, horor film u režiji Johna Carpentera; snimljen sa izuzetno niskim budžetom od 325.000 $, nakon premijere je stekao izuzetne pohvale od strane kritike, ali i još impresivniju gledanost u kino-dvoranama, koje će donijeti prihod od preko 70 miliona $; osim što će od glavne glumice Jamie Lee Curtis učiniti zvijezdu, potaknuti će snimanje nekoliko nastavaka, ali i niza filmova slične teme i ugođaja, koji će tokom sljedećih nekoliko godina postati poznati kao specifičan podžanr *[[slasher film]]a*.
* 10. decembar - Premijerno prikazan *[[Superman (film)|Superman]]*, science fiction film u režiji Richarda Donnera, poznat kao prva "ozbiljna" visokobudžetna adaptacija istoimenog stripa; film koji se uz mnogo problema snimao godinama, i koji je dovršen velikim dijelom zahvaljujući poticaju koji su žanru prethodne godine dali *[[Ratovi zvijezda (film)|Ratovi zvijezda]]*, se isticao time da je Marlon Brando za sporednu ulogu protagonistivog oca dobio tada astronomski honorar od 3,7 miliona $; usprkos toga je postigao izuzetan uspjeh, od glavnog glumca Christophera Reeva učinio zvijezdu, potakao snimanje nekoliko nastavaka i danas se smatra prvim modernim hollywoodskim filmom o superherojima.
* 15. novembar - Premijerno prikazan *[[The Lord od the Rings (1978 film)|Gospodar prstenova]]* animirani film u režiji Ralpha Bakshija koji predstavlja prvu ekranizaciju popularnog istoimenog romana J. R. R. Tolkinea, iskušava prvu filmsku adaptaciju *[[Gospodar prstenova|Gospodara prstenova]]*; originalno je zamišljen kao prvi od dva dijela, te radnja pokriva tek prvu i pol knjigu; Bakshijev planirani nastavak zbog svađe sa studijem United Artists nikada nije snimljen, te će se, usprkos povoljnih kritika, na novu ekranizaciju morati čekati sve do 2001. godine.
* 15. decembar - Američka korporacija MCA zajedno sa nizozemskim Phillipsom na tržište lansira LaserDisc, novi sistem kućne reprodukcije audiovizualnih sadržaja; iako ispočetka popularan u Japanu, u ostatku svijeta će brzo izgubiti tržišnu utakmicu s VHS-om i Betamax-om zbog izuzetno visoke cijene uređaja koji, uz to, ne mogu snimati sadržaje sa televizije; LaserDisc će, usprkos toga, sve do 1990-ih i pojave DVD-a, zbog kvslitete slike i zvuka biti omiljen među zahtjevnijim i imućnijim filmofilima. 
* tokom godine - Premijerno prikazani filmovi *[[Lovac na jelene]]* (Michael Cimino) i *[[Povratak ratnika]]* (Hal Ashby), dva ostvarenja u kojima se Hollywood bavi dotadašnjom tabu temom nedavno završenog Vijetnamskog rata, a koja će, osim brojnih prestižnih nagrada i pohvala od strane kritika, svojim antiratnim stavom u svjetskoj javnosti na nekoliko godina cementirati percepciju o tom sukobu kao besmislenom tragičnom pokolju i izvoru psiholoških trauma.  
* tokom godine - U Čehoslovačkojh premijerno prikazan film *[[Panna a netvor|Ljepotica i zvijer]]* Juraja Herza, adaptacija istoimene legende poznata po izuzetno inovativnom stilu, kao i tome što žanrovski pripada hororu.
* tokom godine - Zbog spora za matičnom tvrtkom Transamerica Corporation režiseri Arthur Krim, Richard Benjamin i Eric Pleskow napuštaju United Artists i osnivaju Orion Pictures Corporation.

## Rođenja

## Smrti

## Filmski debiji
* Karen Allen – *[[National Lampoon's Animal House]]*
* Pedro Almodóvar (režiser) – *Folle...folle...fólleme Tim!*
* Kevin Bacon – *National Lampoon's Animal House*
* Jim Broadbent – *[[The Shout]]*
* Jake Busey – *[[Straight Time]]*
* Billy Crystal – *[[Rabbit Test (film)|Rabbit Test]]*
* Jamie Lee Curtis – *[[Halloween (1978 film)|Halloween]]*
* Corey Feldman – *[[Born Again (film)|Born Again]]*
* Harry Hamlin - *[[Movie Movie]]*
* Daryl Hannah – *[[The Fury (1978 film)|The Fury]]*
* Mark Harmon – *[[Comes a Horseman]]*
* Ed Harris – *[[Coma (1978 film)|Coma]]*
* Michael Jackson – *[[The Wiz (film)|The Wiz]]*
* Michael Keaton – *Rabbit Test*
* Cheech Marin – *[[Up in Smoke]]*
* Liam Neeson – *[[Pilgrim's Progress]]*
* James Remar – *On the Yard*
* James Spader – *Team-Mates*
* Mary Steenburgen – *[[Goin' South]]*
* Alfre Woodard – *[[Remember My Name (film)|Remember My Name]]*

## Najkomercijalniji filmovi u američkim kinima

## Nagrade

**[[Zlatna palma]], Cannes:**
:***[[L'albero degli zoccoli|Stablo za klompe]]***, Ermanno Olmi, Italija

**[[Festival igranog filma u Puli|Zlatna arena]], Pula:**
:*[[Okupacija u 26 slika]]*, Lordan Zafranović

## Reference

## Vanjske veze

* 1978.  na Internet Movie Database
* 1978. na filmu  na Numbers
* 100 najhvaljenijih filmova 1978. na Rotten Tomatoes
* Najhvaljeniji filmovi 1978.  prema Films101